Kakčikeliai

Kakčikeliai (Kaqchikel, Cakchiquel) – Centrinės Amerikos indėnų tauta. Priklauso majų tautoms. Kalba ir kultūra artimi kičiams. Gyvena Gvatemalos aukštumų srityse. Populiaciją sudaro daugiau nei 800 tūkst. žmonių. Kalba kakčikelių kalba, priklausančia majų kalbų šeimai, taip pat paplitusi ispanų kalba.

Tradiciniai verslai – kaplinė-lydiminė, po ispanų užkariavimo – ariamoji žemdirbystė (kukurūzai, pupelės, moliūginiai), paukštininkystė, medžioklė, bitininkystė, galvijininkystė. Išvystytas tekstilės amatas, pynimas, keramikos, valčių, muzikos instrumentų gamyba. Išlikę ikikrikščioniško folkloro, protėvių ir gamtos jėgų garbinimo liekanų. Teatralizuoti vaidinimai su kaukėmis, šokiai.

Istorija 

Pagal legendą, kartu su kičiais atėjo iš Tabasko ir užkariavo kalnuotąją Gvatemalos dalį. Nuo XIII a. buvo priklausomi nuo kičių Kumarkacho valstybės, bet XIV a. pabaigoje turėjo savo valstybę su sostine Išimče, kuri buvo sunaikinta ispanų 1526 m.

Išnašos 

Majai
Gvatemalos indėnai